en en en en en af en fr fr en en en en en en af af af en en en af nl nl af en en en af af af en en en af af af af af af af en en en en af en af en af en af en af en en en en en nl af af af af af af af en en en en nl af nl nl af af af nl af nl en en en af af af nl af af af en en en af af af nl en en en en af af nl af en fr en en en en en en en en af af en en en en en en en en en en en en en en ru en en fr en en en en en en en en en en en
Stanger Christelike Sentrum Posbus 232 Ballito 4420 stangerchristiancentre@gmail.com (032) 5511836 | (032) 5512419
Posted: June 21, 2018 by stangerc_wordpre Leave a Comment
Die Woord van die Here vertel aan ons in die Ou Testament dat die bloed van diere die sondes van die mense slegs vir ‘n tyd bedek het, en hierdie offers moes aanhoudende gedoen word, maar Jesus se Bloed is vir altyd genoeg.
Die Bybel sê vir ons dat sonder bloedvergieting daar geen vergifnis van sonde kan wees nie. En byna alles word met bloed gereinig volgens die wet, en sonder bloedvergieting vind daar geen vergifnis plaas nie (Heb.9:22). Dan van Jesus gepraat, lees ons in Heb. 9:26 …. Maar nou het Hy een maal in die voleinding van die eeue verskyn om die sonde deur SY offer weg te doen.
Ons lees in Heb. 2:9-10 dat Hy die dood gesmaak het vir elke mens sodat Hy baie tot heerlikheid kon bring! Maar ons sien Hom, naamlik Jesus, wat vir ‘n kort tydjie minder as die engele gemaak is, vanweë die lyde van die dood met heerlikheid en eer gekroon, sodat Hy deur die genade van God vir elkeen die dood sou smaak. Want dit het Hom betaam, ter wille van wie alle dinge en deur wie alle dinge is, as Hy baie kinders na die heerlikheid wou bring, om die bewerker van hulle saligheid deur lyde te volmaak.
Wanneer ons kom om te bid, om met God in gesprek te tree dan moet ons dadelik besef dat ware gebed, gebed wat deur God gehoor en ver- hoor word, net die voorreg is van God se kinders, en jy kan slegs ‘n kind van God wees as jy Jesus Christus as die Saligmaker en Here van jou lewe aangeneem het (Joh. 1:12). Dit is slegs wanneer ons tot God die Vader bid in Jesus se Naam dat Hy na ons luister (Joh. 16:23 en 24) en God laat ook nie Sy Seun se Naam onverantwoordelik ge- bruik nie. Ons moet in die regte verhouding tot God staan d.m.v. Jesus Christus (1 Kor. 1:30) dan kan ons met vrymoedigheid na God gaan met ons dank en versoeke en lof. Daar is baie ander valse godsdienste wat ook “god”, ‘n opperwese aanbid, maar hulle verwerp die enigste Middelaar Jesus Christus en daarom is hulle aanbidding tever- geefs.
Daarom is dit paslik dat ons, voor ons kom by gebed, sal seker maak dat ons deur Jesus Christus gered is, wedergebore is en lewe tot Sy eer, m.a.w. dat ons kinders van God is.
Laat ons tog ook net groot erns maak met sondes in ons vroeëre lewens voor ons ‘n kind van God geword het, want sulke sondes wat ons nie bely en nie geheel en al mee breek nie, vorm dikwels blokkades in ons geestelike lewens en God kan nie in en deur ons werk nie.
Die sonde wat ons vind die meeste ernstige probleme vir mense skep, selfs na hulle bekering is die betrokkenheid by valse leraars, valse profete, okkultiese of sataniese of ander bose praktyke voor of na bekering. As jy dalk met hierdie dinge…
Posted: June 21, 2018 by stangerc_wordpre Leave a Comment
Israel het op 14 Mei 1948 ‘n nasie geword en vier die 70ste jaar op die 14de Mei 1918. Bid vir die vrede van Jerusalem!!
PAASFEES, wat ingesluit het die PASGA, die FEES VAN DIE ONGESUURDE BRODE en DIE FEES VAN DIE EERSTELINGE, bring ons by die wonderlike VREDE VAN GOD, want nou het ons gebuig voor die LAM VAN GOD, Jesus Christus. Ons is weergebore, ons het die ou mens afgelê en ons beklee met die nuwe: ALLES HET NUUT GEWORD, en ons lewe nou in die VREDE van God. Ons is vrygekoop, afgesonderd en toegewyd aan Sy doelstellings. Al hierdie aspekte was gesimboliseer in die feeste en Jesus Christus het ook almal volbring.
Vandag gaan ons dus gesels oor die KRAG fees, nl. die PINKSTERFEES, wat ook die naam dra van die FEES VAN WEKE [Hebreeus: Sjevu’ot]. Laat ons sien wat sê die Bybel: God se opdragte aan Israel oor die onderhouding van die Pinksterfees, 50 dae of 7 weke NA die vorige fees, beginnende op die 6 de dag van die maand SIVAN, die derde maand volgens die Joodse godsdienstige kalender. Dit was die einde van die koringoes…
Posted: March 12, 2018 by stangerc_wordpre Leave a Comment
Hoe het die vroeë Kerk nagmaal gebruik?  Dit is uit die Skrif duidelik dat hulle dit by hul byeenkomste of by hul huise gebruik het –  maar dit was altyd tydens ‘n maaltyd.
Jesus het die nagmaal ingestel toe Hy en Sy dissipels die pasga gehou het.
Luk.22:7: En die dag van die ongesuurde brode het gekom waarop die pasga geslag moes word.
Wat is die pasga? Die Eerste Pasga het plaasgevind met die bevryding van God se uitverkore volk, die Hebreërs uit Egipte en slawerny.  Kom ons lees Ex.12:3: Spreek tot die hele vergadering van Israel en sê: Op die tiende van hierdie maand moet hulle elkeen ‘n lam neem volgens die families, ‘n lam vir ‘n huisgesin.
Hierdie lam is geslag, voorberei en geëet.   Dit moes volmaak, sonder enige gebrek, wees. In die Nuwe  Testament het Jesus Christus, vlekkeloos en sondeloos, die Paas Lam geword en ons eet nog steeds van Sy vlees (simbolies) elke keer wanneer ons die nagmaal gebruik.
Ex.12:7: En hulle moet die bloed neem en dit stryk aan die twee deurposte, en aan die bo-drumpel van die huise waarin hulle dit eet. Die Bloed van Jesus red ons van die Ewige Dood.
Ex. 12: 8, 13 & 14: En hulle moet die vleis in dieselfde nag eet, oor die vuur gebraai; saam met ongesuurde brode moet hulle dit met bitter kruie eet. Maar die bloed sal vir julle ‘n teken wees aan die huise waarin julle is: as Ek die bloed sien sal Ek by julle verbygaan.  En daar sal geen verderflike plaag onder julle wees wanneer Ek Egipte land tref nie.  En hierdie dag moet vir julle ‘n gedenkdag wees, en julle moet dit as ‘n fees tot die eer van die Here vier. Julle moet dit in julle geslagte as ‘n ewige insetting vier…
Last Updated: March 12, 2018 by stangerc_wordpre Leave a Comment
Baie Christene  is vandag bekommerd en leef in vrees.  Ons kry baie briewe van gelowiges by die Sentrum oor hierdie probleem.  Jesus sê egter vir ons in Joh. 14:27: Vrede laat Ek vir julle na, my vrede gee Ek aan julle; …  Laat julle hart nie ontsteld word en bang wees nie.
Jesus word dan ook in die Skrif die Vredevors genoem en met Sy geboorte het die engele uitgeroep: “Vrede op aarde!”  Een van die primêre redes waarom Jesus aarde toe gekom het en aan die kruis gesterf het, was dat ons met God versoen kon raak en Sy vrede elke dag van ons lewens kan ondervind.
Paulus het dan ook gesê hoe om God te volg, dit sluit ook God se vrede in: Want die koninkryk van God is nie spys en drank nie, maar geregtigheid en vrede en blydskap in die Heilige Gees. Want hy wat Christus hierin dien, is aan God welgevallig en by die mense geag. Laat ons dan najaag wat tot vrede en onderlinge stigting dien (Rom. 14: 17 – 19).
Dit wil nie sê dat ons geen probleme, beproewings, sorge of vervolging sal hê nie. Ons sal dit ondervind soos Paulus dan ook in 2 Kor. 7:5  sê.  Al hierdie dinge probeer om ons geloof in Jesus Christus op die proef te stel. Ons moet egter aanhou om Hom te dien in geregtigheid, vrede en vreugde in die Heilige Gees.  Dit is nodig om vrede in alle omstandighede te hê! Dit is dan ook Paulus se gebed vir die kerk: En mag Hy, die Here van die vrede, julle altyd vrede gee op allerlei wyse! (2 Thess. 3:16)
Dit lyk onmoontlik om vrede te hê wanneer alles wat ons in die gesig staar besig is om ons te oorweldig van vrees: die lyding, smart, beproewing en katastrofes. Dit is wat die profeet Sagaria van Jesus gesê het: om te skyn oor die wat in duisternis en doodskaduwee sit, om ons voete na die pad van vrede te rig (Luk. 1:79).  Jesus rig ons voete op die pad van vrede. Jesus het self gesê:” dat julle in My vrede kan hê” (Joh. 16:33)…
Last Updated: March 12, 2018 by stangerc_wordpre Leave a Comment
Woorde van Troos en Hoop
Jesus het lering aan ‘n groot menigte gegee, toe die mense honger begin raak het. Hy het Sy dissipel Filippus  eenkant geneem en aan hom ‘n belangrike vraag gestel: “Waarvandaan sal ons brood koop, sodat hierdie mense kan eet?” Maar Hy het dit gesê om hom op die proef te stel, want Hy het self geweet wat Hy wou doen (Joh.6:5-6).
Jesus het gesê: “ Filippus hierdie duisende mense is honger. Sê vir my, hoe gaan ons hulle kos gee? Wat dink jy moet ons doen? Hoe ongelooflik liefdevol van Christus. Hy het al die tyd geweet wat Hy sou doen; die vers sê dit vir ons. Tog het Hy probeer om iets belangriks vir Filippus te leer. Die les wat Hy wou gee is van groot belang vir ons vandag.
Op die oomblik steier die wêreld op ‘n afgrond soos geen ander tyd in die geskiedenis nie. Die huidige oproerigheid kom in ‘n tyd waar Christene oral beproewinge, soos nooit tevore,  in die gesig staar. Menigtes sit amper die hele nag om hul probleme te probeer uitsorteer: “ Miskien sal dit werk – nee, nee. Miskien sal  daardie dit oplos – nee, nee dit sal ook nie werk nie. Wat gaan ek doen?”
Toe Jesus hierdie vraag aan Filippus gerig het, het die dissipel nie net ‘n brood probleem gehad nie. Hulle het ‘n bakkery probleem, ‘n geld probleem, ‘n verspreidings probleem, ‘n vervoer probleem en ‘n tyds probleem gehad.  Tel dit bymekaar en hulle het probleme wat hulle hulle nie kon voorstel nie. Hul toestand was totaal onmoontlik.
Geliefde bedink dit; In die middel van jou onmoontlike situasie, kom Jesus na jou en vra: “ Wat gaan ons omtrent dit doen?” Hy weet presies wat Hy gaan doen. Hy het ‘n plan. Nogtans wil Hy ook weet hoe jy, Sy dienaar, jou moeilikhede in die gesig gaan staar.
Die regte antwoord van Filippus sou wees: “ Jesus, U is God. Niks is onmoontlik vir U nie.  Dus gee ek hierdie probleem nou vir U. Dit is nie langer myne nie, maar U s’n.”
Meer as enigiets, wou Jesus gehad het dat Filippus die woorde sou onthou wat Hy reeds met hom gespreek het oor God se getrouheid…
Last Updated: March 12, 2018 by stangerc_wordpre Leave a Comment
Die mens se Uur van Duisternis is God se Uur van Krag.
In Joh. 2 lees ons dat Jesus en Sy dissipels uitgenooi was na ‘n huweliksonthaal in Kana. Die Here se familie was ook genooi, want Sy moeder was ook daar. Maria het by Hom gekom en gesê dat hulle nie meer wyn het nie.
Jesus se reaksie was nogal snaaks. Hy het vir haar gesê: “My uur het nog nie gekom nie.”
Wat was die uur waarna Jesus verwys het? Hy het nie gepraat van die oomblik van duisternis wat Hy drie jaar later in die gesig gestaar het nie, voor Sy kruisiging.  Op daardie oomblik het Hy gesê: “ My uur het aangebreek.”
Hier in Kana het Hy van ‘n ander uur gepraat. Die feit is dat Jesus se bediening net begin het. Dit is hierna wat Hy verwys het toe Hy vir Sy moeder gesê het dat Sy uur nog nie aangebreek het nie.  Kort hierna het Hy ‘n wonderwerk gedoen; Hy het wonderbaarlik ses groot potte water in wyn verander.
Ek wil net weet of jy al ooit gewonder het waarom Jesus gewag het om die wonderwerk te doen? Hy het gewag totdat al die bottels leeg was, elke glas leeg, selfs die bekommerde gasheer het sy hande gewring.
Jesus het doelbewus  gewag, Hy het gewag totdat niks behalwe ‘n wonderwerk die probleem kon oplos nie. Dit is toe God se uur gekom het.
Christus se uur van krag word gemanifesteer op die punt van ons hulpeloosheid.
Ek glo Jesus het Sy dissipels – en Sy kerk wat sou kom – ‘n geillustreerde  preek gegee. Ons Here het nooit iets gedoen of ‘n woord gespreek wat nie tot in ewigheid van belang was nie. Elke Skrif oor Hom wys na die onveranderlike natuur en werkinge van God. Daar is ook ‘n goddelike begrip vir ons in hierdie toneel by Kana.
Jesus se “uur” het te doen met iets wat by die fees gebeur het. Dit is Sy uur van krag kom wanneer daar geen wyn in ons bottels oor is nie. – wanneer ons geen oplossings het nie, wanneer al ons menslike pogings tevergeefs is – en slegs ‘n wonderwerk ons probleem…
Posted: January 19, 2018 by stangerc_wordpre Leave a Comment
DIT IS TYD OM REG TE MAAK MET GOD!
“Kyk, nou is dit die tyd van die welbehae; kyk, nou is die dag van heil. “ (2 Kor 6:2).
Die boodskap is vir almal wat teruggeval het van die Here. Terugval is ‘n Bybelse term wat beteken ‘ wegval, wegdraai, afvalligheid. Volgens die apostel Paulus, wat die vers geskryf het, “vandag is die tyd van welbehae.” Met ander woorde; as jy ooit beplan om te glo, is dit nou die tyd.
Hierdie stelling deur Paulus is beide ‘n uitnodiging en ‘n waarskuwing. Die waarskuwing is as volg:” Moenie die genade van God tevergeefs ontvang nie. Moenie God se aanbieding van God se barmhartigheid ignoreer, verwaarloos of verwerp nie. Reageer  nou daarop, soos dit aan jou gebied word.”
Jesus het gewaarsku dat baie gelowiges sal  weg draai en verkoel.: Omdat die ongeregtigheid vermeerder word, sal die liefde van die meeste verkoel (Matt. 24:12). Sy boodskap is duidelik: Baie wat aan die brand was vir God se dinge sal wegval.  Hulle sal in geestelike koudheid verval. Sommige sal selfs terugkeer na hul ou vleeslike wyse. Wanneer sal dit gebeur?  Dit sal plaasvind teen ‘n tyd wat Jesus “die begin van smarte” (24:8) noem.
Al die terugval wat ons vandag sien – wegdraai van geloof na ongeloof – kom teen ‘n tyd wanneer jy dit die minste verwag. Mens sal eerder verwag dat mense nader aan God sal beweeg. Ons is by die begin van daardie dae van “ groot smarte” waarna Jesus verwys het.
Selfs prominente stemme in die wêreld stem saam: Hierdie dae van onbeskryflike boosheid, gekenmerk deur onbeheerbare hebsug, wilde seksuele verdorwenheid, menigtes gee hulself oor alle soorte verslawings, van dwelms tot alkohol tot pornografie.  Ek het eens met vurige gelowiges gepraat wat nou verharde harte het. Hierdie is mense wat eers getrou met die Here gewandel het. Hulle het Sy Woord geglo, hulle lewe op Bybelse waarhede gegrond, was totaal aan die brand vir Jesus…
Posted: November 3, 2017 by stangerc_wordpre Leave a Comment
Kliek hier om af te laai / Click here to download
DIE HEILIGHEID VAN GOD
Ons sien dat God nie net LIEFDE het nie, maar dat Hy LIEFDE IS! Sy Liefde kan nie beïnvloed word nie, dit is ewig, dit is nie ‘n emosie nie, dit is heilig, dit is volmaak, dit verdryf die duiwel, die Kruis is die hoogste uitdrukking van hierdie liefde en GOD VERLANG (EIS) DAT SY KINDERS IN HIERDIE LIEFDE MOET WANDEL (LEWE). Ons het die volgende belydenis (wat ek vertrou jy daagliks sal bely met jou mond en glo met jou hart).
Ek is die tempel van God. Dit beteken dat ek ‘n tempel van liefde is: ‘n heilige gebou, ‘n geestelike huis. Ek is die woonplek van God. Dit beteken dat ek ‘n liefdeshuis is: ‘n houer van liefde. Ek is ‘n liefdeskind. Ek dien ‘n God van Liefde. Die liefde van God vloei ongehinderd deur my. Dit is Goddelike Liefde. Ek kan hierdie liefde nie wegsteek of keer nie, daarom vloei dit van my uit.
Posted: November 3, 2017 by stangerc_wordpre Leave a Comment
Kliek hier om af te laai / Click here to download
OORKOM DIE DUIWEL SE AANVALLE
HERKEN DIE AANVAL AS KOMENDE VAN SATAN
Die eerste en belangrikste aspek van `n demoniese aanval is vir jou om te besef dat jy aangeval word en dat dit van die duiwel af kom! Dit klink so vanselfsprekend, maar ons is so geprogrammeer om te dink dat iets of iemand anders die oorsaak is van die ramp of probleem  waarmee ons te doen het.  Die duiwel verlustig hom in sy vermoë om ons te mislei, sodat ons die blameer spel speel, deur die blaam iewers anders te plaas terwyl hy die werklike opstoker is!  Ons lees egter in 2 Kor.2: 10b en 11: sodat ons nie deur die Satan bedrieg sou word nie; want ons is met sy planne nie onbekend nie. Paulus, God se magtige Apostel, skryf oor sy vasberadenheid in sy geveg teen die vyand en sy voorbeeld is presies die manier hoe ons moet reageer wanneer ons aangeval word…
1 2 … 19 »
debbie van eeden on Geloof soos ‘n mosterdsaad
debbie van eeden on Geloof soos ‘n mosterdsaad
Stay up to date
Subscribe for email updates
Copyright © 2018 · All Rights Reserved · stangerchristiancentre
Nonprofit Website by GivingPress · RSS Feed · Log in